Бо што такое дызайн — прынамсі, у маім разуменні? Гэта сінтэз прынцыпаў навуковай, тэхнічнай і мастацкай творчасці, прычым канкрэтная мера іх суадносін залежыць ад мэтаў і асаблівасцяў той канкрэтнай праблемы, якую ў дадзены момант вырашае дызайнер. А ён у поўнай меры залежыць у сваіх праектных рашэннях толькі ад узроўню прафесіяналізму праектнай культуры. Гэтыя якасці дызайнер павінен пастаянна ўдасканальваць, спасцігаючы і выкарыстоўваючы ўсе патэнцыяльныя формаўтвараючыя магчымасці сучаснай тэхнікі і тэхналогіі.